text: El-biler i front i Trekantområdet
  26 oktober 2011 kl. 15.06
  Trekantområdet vil være førende inden for el-biler.
  Det slog direktør Susanne Krawack, Foreningen Trekantområdet, fast på en konference for brancheorganisationer og kommuner på en konference på Christianborg onsdag.
  Som det første område i Danmark kan ejere af el-biler i Trekantområdet tanke strøm på offentlige ladestandere, mange har testet en el-bil og i Horsens er forberedelsen til en egentlig produktion af el-biler i gang.
  - I Trekantområdet har vi vækst, og det giver masser af pendlere, og vi har ikke en kollektiv trafik som i København. Vi kan heller ikke klare os med en cykel, da afstandene er for store. Derfor er el-bilen fremtiden, når vi ikke skal bruge fossile brændstoffer, siger Susanne Krawack. 
  Det er især el-selskaberne, som står bag udviklingen af el-biler i Trekantområdet, som omfatter Kolding, Vejle, Middelfart, Fredericia, Vejen og Billund kommuner.
  